b'\n_START_ARTICLE_\nCaf\xc3\xa8 de gats\n_START_SECTION_\nHist\xc3\xb2ria\n_START_PARAGRAPH_\nEl primer caf\xc3\xa8 de gats del m\xc3\xb3n es va obrir a Taiwan el 1998. El caf\xc3\xa8 de gats taiwan\xc3\xa8s, ubicat a Taipei, aconsegu\xc3\xad convertir-se amb el temps en un establiment fam\xc3\xb3s al Jap\xc3\xb3 i comen\xc3\xa7\xc3\xa0 a atraure un bon nombre de turistes japonesos aix\xc3\xad com turistes del propi pa\xc3\xads._NEWLINE_Al Jap\xc3\xb3, el primer caf\xc3\xa8 de gats va obrir a Osaka el 2004.\n_START_SECTION_\nJap\xc3\xb3\n_START_PARAGRAPH_\nEls caf\xc3\xa8s de gats s\xc3\xb3n molt populars al Jap\xc3\xb3, on se n\'hi poden trobar almenys uns 39 nom\xc3\xa9s a T\xc3\xb2quio. Un dels pioners fou la Botiga del gat (\xe7\x8c\xab\xe3\x81\xae\xe5\xba\x97 , Neko no Mise), de Norimasa Hanada, que va obrir les portes el 2005. La popularitat dels caf\xc3\xa8s de gats al Jap\xc3\xb3 \xc3\xa9s atribu\xc3\xafda a la prohibici\xc3\xb3 de tenir mascotes en edificis d\'apartaments i conjunts residencials, i a la companyia relaxant dels gats que ajudaria a conviure amb la vida estressant i solit\xc3\xa0ria de les grans ciutats._NEWLINE_Existeixen diversos tipus de caf\xc3\xa8s de gats, alguns s\'especialitzen en determinades races de gats, o en gats negres i altres colors, entre altres aspectes. Tamb\xc3\xa9 han sorgit altres variants d\'establiments amb mascotes, com els caf\xc3\xa8s de conills que tamb\xc3\xa9 s\'han fet molt populars al Jap\xc3\xb3, a m\xc3\xa9s d\'un caf\xc3\xa8 a T\xc3\xb2quio que, com a distinci\xc3\xb3, en comptes de gats ofereix cabres._NEWLINE_Els caf\xc3\xa8s de gats japonesos compleixen estrictes normatives per assegurar la salut i el benestar tant dels animals com dels clients, en particular assegurant-se que els gats no siguin molestats en exc\xc3\xa9s o rebin atencions no desitjades, com la de nens petits o quan estan dormint. Molts caf\xc3\xa8s tamb\xc3\xa9 procuren crear consci\xc3\xa8ncia sobre els problemes que afecten els gats, com els abandonaments i els maltractaments. Al Jap\xc3\xb3, aquests caf\xc3\xa8s de gats han d\'obtenir una llic\xc3\xa8ncia i complir amb els estrictes requeriments i regulacions de la llei de tracte i protecci\xc3\xb3 d\'animals.\n_START_SECTION_\nTurquia\n_START_PARAGRAPH_\nKakt\xc3\xbcs \xc3\xa9s el caf\xc3\xa8 de gats m\xc3\xa9s fam\xc3\xb3s de Turquia. El primer Kakt\xc3\xbcs va ser obert a Beyo\xc4\x9flu, Istanbul, molt a prop de l\'avinguda principal el 1993 (tancat el 2012) i el segono a Cihangir, un barri del mateix districte, el 2008. Tots dos caf\xc3\xa8s no solament tenen molts gats sin\xc3\xb3 tamb\xc3\xa9 totes les tasses de caf\xc3\xa8, els cendrers, etc., tenen dibuixos de gat. "Kakt\xc3\xbcs" (Cactus) va ser el nom d\'un dels gats del caf\xc3\xa8. Els gats s\xc3\xb2n considerats un simbol del barri de Cihangir.'